Михаил Лермонтов
Небесният ти поглед светъл…

Превод от руски: Мария Шандуркова, 2014

chitanka.info

Небесният ти поглед светъл

блести като елмаз,

като целувка, тихо с трепет,

прозвънва твоят глас.

За поглед само твой единствен,

за звук от твоя реч

ще дам аз сабя дамаскиня,

грузински остър меч;

блести понякога той сладко,

по-сладостно звъни,

при този звън душа се мята,

кръвта в сърцето ври.

Но бурния живот военен

забравям в онзи миг,

щом чуя твоя глас вълшебен

и видя взора мил.

1838

Превод: 29.12.2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.